Tõnis Vint ja tema esteetiline universum

Tõnis Vint ja tema esteetiline universum – Tõnis Vint and his aesthetic universe on taiteilija Tõnis Vintin taidetta esittelevä laaja kirja. Se on ensimmäinen perusteellinen katsaus Vintin tuotantoon. Kumu. Viitattu 28.8.2012. Teos on viron- ja englanninkielinen, ja sen on vuonna 2012 julkaissut Eesti Kunstimuuseum KUMU. Se liittyy museossa kesällä ja alkusyksystä 2012 pidettyyn Vintin työtä esitelleeseen näyttelyyn Tõnis Vint ja hänen esteettinen universuminsa.

Teoksen artikkelit:
Elnara Taidre: "Tõnis Vint's art practices as a syncretistic total work of art."
Sirje Helme: "Flat no. 22 – A planet in Tõnis Vint's aesthetic universe."
Eha Komissarov: "Space and book in Tõnis Vint's work."

Artikkeleiden jälkeen kirjassa on runsaat 200 sivua kuvia Vintin teoksista, laaja kirjallisuusluettelo sekä valokuvia hänen elämänvaiheistaan.

Kirjan ja näyttelyn ovat suunnitelleet Vintille alun perin tuntemattomat nuoret tekijät hänen toiveitaan noudattaen ja hänen näköisekseen: Kirjan kannet ja näyttelyn seinäelementit ovat mustat. Kirjan graafisen asun on suunnitellut Tuuli Aule. Kirjan kirjoittajista Sirje Helme ja Eha Komissarov ovat Vintin ystäviä jo tämän "valkoisen asunnon" kaudelta 1960–1970-luvulta. Elnara Taidre on näyttelyn kuraattori.Uimonen, Anu: Mestari kohtasi uuden polven. Helsingin Sanomat 14.8.2012, s. C 1.

Lähteet

Luokka:Kirjat taiteesta
Luokka:Virolaiset kirjat
Luokka:Vuoden 2012 kirjat